CELEX: 62011TN0247
Language: hu
Date: 2011-05-13 00:00:00
Title: T-247/11. sz. ügy: 2011. május 13-án benyújtott kereset — FairWild Foundation kontra OHIM — Wild (FAIRWILD)

13.8.2011   
            
            
               HU
            
            
               Az Európai Unió Hivatalos Lapja
            
            
               C 238/18
            
         2011. május 13-án benyújtott kereset — FairWild Foundation kontra OHIM — Wild (FAIRWILD)
   (T-247/11. sz. ügy)
   2011/C 238/33
   A keresetlevél nyelve: német
   
      Felek
   
   
      Felperes: FairWild Foundation (Weinfelden, Svájc) (képviselők: P. Neuwald és S. Müller ügyvédek)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   
      A másik fél a fellebbezési tanács előtti eljárásban: Rudolf Wild GmbH & Co. KG (Eppelheim, Németország)
   
      Kereseti kérelmek
   
   A felperes azt kéri, hogy a Törvényszék:
   
               —
            
            
               helyezze hatályon kívül a Belső Piaci Harmonizációs Hivatal (védjegyek és formatervezési minták) első fellebbezési tanácsa által az R 1014/2010-1. sz. ügyben 2011. március 3-án hozott határozatot;
            
         
               —
            
            
               utasítsa el a bejelentett 950 962. sz. „FAIRWILD” nemzetközi védjeggyel szemben tett felszólalást;
            
         
               —
            
            
               az alperest és a felszólalót kötelezze a költségek viselésére a fellebbezési tanács előtti eljárásban felmerült költségeket is beleértve.
            
         
      Jogalapok és fontosabb érvek
   
   
      A közösségi védjegy bejelentője: a felperes.
   
      Az érintett közösségi védjegy: a „FAIRWILD” szóvédjegy, a 3., 5., 29. és 30. osztályba tartozó áruk tekintetében — 950 962. sz. nemzetközi védjegy.
   
      A felszólalási eljárásban hivatkozott védjegy vagy megjelölés jogosultja: Rudolf Wild GmbH & Co. KG.
   
      A hivatkozott védjegy vagy megjelölés: a „WILD” közösségi szóvédjegy, a 3., 9., 29., 30. és 32. osztályba tartozó áruk tekintetében.
   
      A felszólalási osztály határozata: a felszólalási osztály a felszólalásnak részben helyt adott.
   
      A fellebbezési tanács határozata: a fellebbezési tanács a felszólalási osztály határozatát részben hatályon kívül helyezte.
   
      Jogalapok: a 207/2009/EK rendelet 8. cikke (1) bekezdése b) pontjának megsértése, mivel a fellebbezési tanács tévesen következtetett arra, hogy az ütköző védjegyek között fennáll az összetévesztés veszélye. A felperes azt állítja, hogy a fellebbezési tanács egyrészt tévesen állapította meg, hogy „WILD” megjelölés jelentéstartalma csak a német és angol nyelvű vásárlóközönség számára ismert, másrészt pedig úgy ítélte meg, hogy e kifejezés nem leíró jellegű az ütköző védjeggyel jelölt áruk vonatkozásában. Ez alapján a fellebbezési tanács jogellenesen tulajdonított átlagos megkülönböztető képességet az ütköző védjegynek és állapított meg közepes hasonlóságot a megjelölések között, aminek eredményeképpen az összetéveszthetőség egymással kölcsönhatásban lévő szempontjainak mérlegelése kedvezőtlen kimenetelű lett a felperes számára.